Държавен вестник, бр. 75, 2008 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  75
11. да организира и контролира противопо-
жарната охрана в поделенията и да провежда не
по-малко от четири занятия в годината за ева-
куация на въоръжението и техниката;
12. да знае наличността и състоянието на
въоръжението, техниката, средствата за обслуж-
ване и ремонт, състоянието на парковете и сград-
ния фонд;
13.  да организира и контролира експлоата-
цията, съхранението, ремонта, евакуацията и
снабдяването с отбранителни продукти, както
и воденето на отчета и отчетността им;
14.  да организира сдаването и приемането
на въоръжение, боеприпаси, бронетанкова и
автомобилна техника, заявяването, получава-
нето, разпределянето, съхранението и създава-
нето на заповяданите запаси от различните
класове материални средства;
15.  да анализира причините за допуснатите
инциденти с бронетанкова и автомобилна тех-
ника, да организира своевременното є възста-
новяване и да провежда мероприятия за тяхно-
то предотвратяване;
16. да организира и провежда мероприятия
за повишаване на техническата квалификация
на личния състав;
17. да инструктира преди застъпване в де-
журство дежурния по парк;
18. да организира подготовката и сдаването
на въоръжението и техниката за ремонт в ре-
монтните бази, заводите (фирмите), както и
приемането є от ремонт;
19. да контролира правилното използване на
отбранителните продукти, както и разходване-
то на финансовите средства за експлоатацията,
съхранението и ремонта на въоръжението и
техниката;
20. да организира ежегодната инвентариза-
ция в поделението;
21. да проверява най-малко веднъж на два
месеца вътрешния ред в подразделенията и
състоянието на вътрешния ред в парковете, като
докладва за резултатите на командира (начал-
ника) на поделението;
22. да планира и провежда занятия с воен-
нослужещите от логистичните структури;
23. да организира своевременното осигуря-
ване на подразделенията с материални сред-
ства и да контролира получаването на пола-
гащите се по норми доволствия от всеки воен-
нослужещ;
24. да планира, организира и контролира
подвоза на всички видове материални средства
до подразделенията;
25. да планира, организира и контролира
водоснабдяването на поделението;
26. да контролира използването на гориво-
смазочните материали и специалните течнос-
ти, съгласно нормативите;
27. да организира, ръководи и контролира
настаняването и храненето на личния състав
при провеждане на мероприятия на учебни цен-
трове, полигони и други;
28. да предлага на командира (началника)
на поделението мероприятия за опазване на
земята и околната среда в поделението и в ра-
йоните за занятия и учения;
29. да ръководи организирането на хигиен-
ното обслужване на подразделенията;
30. да организира изготвянето на седмично-
то меню-разкладка при спазване на енергийни-
те стойности на храненията;
31. да предлага за утвърждаване седмично-
то меню-разкладка и да проверява спазването
на всички условия по договора, когато хранене-
то на личния състав се извършва от външна
фирма;
32. да проверява най-малко веднъж в седми-
цата качеството и количеството на храната,
както и състоянието на хранителния блок (сто-
ловата), като за резултатите докладва на ко-
мандира (началника) на поделението;
33. да разработва и осъществява меропри-
ятията по спазването на мерките за безопас-
ност при експлоатацията на техниката и въо-
ръжението;
34. да организира и контролира провежда-
нето на обществени поръчки за логистично
осигуряване и процедурите по отдаването под
наем на площи, зачислени на поделението.
Заместник-командир на поделение по
летателната подготовка
Чл. 161. (1) Заместник-командирът на поде-
лението по летателната подготовка е подчинен
на командира (началника) на поделението и е
началник на личния състав на поделението.
(2) Той е пряк началник на летателния със-
тав на поделението.
Чл. 162. (1) Заместник-командирът на поде-
лението по летателната подготовка освен об-
щите задължения на командирите (началници-
те) отговаря за качеството на летателната дей-
ност и за обучението на летателните екипажи,
за непосредственото организиране и провежда-
не на летателната дейност в поделението в съ-
ответствие с изискванията на документите,
както и за провеждането на мероприятията за
осигуряване безопасността на полетите.
(2) Заместник-командирът на поделението
по летателната подготовка е длъжен:
1. да участва в разработването на плановете
за нарастване готовността за изпълнение на
бойни задачи, за мобилизация и за бойната го-
товност;
2. да организира изпълнението на плана по
летателна подготовка и да контролира методи-
ката на обучение на летателния състав, про-
веждането на предполетните указания, следпо-
летните разбори и контрол на полетите;